[{"text_idx": "#000004", "text": "Reuz a oa dibaoe miz Du 2018 pa oa bet divizet gant ar gouarnamant kreskin\u0303 mizou\u0300 enskrivan\u0303 ar studierien estren a-vaez Unvaniezh Europa. Diouzhtu e voe bet sindikadou\u0300 studierien o klemm a-enep an dra-se, met kelennerien ivez hag a-wechou\u0300 renerien skoliou\u0300-meur zoken. E miz Here paseet e voe kadarnaet koulskoude gant Kuzul ar Vonreizh ar fed e vez digoust an Deskadurezh uhel publik. Met ar C\u2019huzul-Stad en doa kadarnaet d\u2019ar Merc\u2019her 1an\u0303 a viz Gouere ar c\u2019hresk-se."}, {"text_idx": "#000006", "text": "Ne oa bet nemet c\u2019hwec\u2019h skol-veur o doa divizet lakaet e plas ar mizou\u0300-se en distro-skol diwezhan\u0303. Ne fell ket d\u2019an darn vrasan\u0303 lakaat da dalvezout ar mizou\u0300 gant an aon koll studierien. Met san\u0303set e ranko an holl o lakaat da dalvezout adalek miz Gwengolo."}, {"text_idx": "#000007", "text": "Evit ar sindikadou\u0300 studierien ez eus div gudenn vras a-ziwar diviz ar gouarnamant. Da gentan\u0303 e vo graet un diforc\u2019h ma n\u2019eo ket un disparti etre ar studierien hag e vo diaesoc\u2019h c\u2019hoazh evit an estran\u0303jourien da baean\u0303 o mizou\u0300 ha da studian\u0303 en ur mod aketus. Unan eus arguzennou\u0300 ar gouarnamant a oa e vez roet yalc\u2019hadou\u0300 d\u2019ar studierien evit kempouezan\u0303 ar c\u2019hresk, met e gwirionez n\u2019eus nemet 27 % eus ar studierien o deus ar gwir da chom hep paean\u0303 ul lodenn pe ar mizou\u0300 penn-da-benn. Hag an eil kudenn eo e c\u2019hallfe bezan\u0303 ledanaet ar sistem-se d\u2019an holl studierien, eus Fran\u0303s pe eus an estrenvro. Evit justifian\u0303 ar c\u2019hresk-se en deus la\u0302ret ar C\u2019huzul-Stad e vefe reizh ma vefe paeet ur sammad dister gant ar studierien diouzh koust gwir ar studiou\u0300 a vez graet ganto. An dalc\u2019h eo ne vez ket termenet resis ar pezh a dalvez \u201cdister\u201d. Me\u0301lanie Luce eus Unef : \u201cSklaer eo an ali roet gant ar C\u2019huzul-Stad, ur sammad dister a ranko bezan\u0303 paeet gant an holl studierien. Son\u0303jal a ra deomp e rankfe paean\u0303 ar Fran\u0303sizien betek 4 000 \u20ac ar bloaz evit heulian\u0303 studiou\u0300 er skoliou\u0300-meur. Gant-se e vefe lakaet diaes ur yoc\u2019h a studierien. Ma \u2019mije da baean\u0303 4 000 \u20ac evit ar pezh a ran breman\u0303 e rankjen paouez peogwir n\u2019em bije ket ar peadra.\u201d"}, {"text_idx": "#000008", "text": "Met peadra da entanan\u0303 ar skoliou\u0300-meur en distro-skol a zeu ?"}, {"text_idx": "#000018", "text": "9 straed Pinot Duclos 22000 Sant-Brieg"}]